เมื่อวานกินยาคุมฉุกเฉินไปแล้วอีกสักพักก็กินยาดีท็อกซ์​ แต่กินห่างกัน2-3ชม.​ จะทำให้ประสิทธิภาพยาคุมลดลงไหมคะ
สวัสดีค่ะ tยาาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ มีประสิทธิภาพ 85-95% จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวไว้ปฏิกิริยาระหว่างยาคุมกำเนิดฉุกเฉินกับยาอื่นๆ ที่อาจทำให้ประสิทธิภาพของยาคุมกำเนิดฉุกเฉินลดลงจนไม่ได้ระดับเช่น-ยากันชักเช่น phenytoin phenobarbital carbamazepine-ยารักษาวัณโรคเช่น rifampicin-ยาต้านไวรัสเอดส์กลุ่ม proteinase inhibitor-ยาสมุนไพร St.John's Wortเนื่องจากไม่ทราบส่วนประกอบในยาดีท็อกซ์ที่กล่าวมา จึงไม่สามารถบอกได้ค่ะว่าจะมีผลต่อระดับยาคุมฉุกเฉินหรือไม่ แนะนำนำยาที่กินไปปรึกษาแพทย์ใกล้บ้านหากยังมีความกังวลใจยาคุมกำเนิดฉุกเฉินควรเอาไว้ใช้ตอนฉุกเฉินเท่านั้น เช่นกรณีที่ถูกล่วงละเมิดทางเพศ ไม่ควรเอามาใช้บ่อยๆหลังมีเพศสัมพันธ์ เพราะมีผลข้างเคียงมากเช่น เลือดออกกะปริดกระปรอยทางช่องคลอด คลื่นไส้ อาเจียน ประจำเดือนมาคลาดเคลื่อนควรสังเกตอาการดังกล่าวและการมาของประจำเดือนครั้งถัดไปด้วย อีกทั้งยามีประสิทธิภาพต่ำกว่าการคุมกำเนิดชนิดอื่น แนะนำการใช้ถุงยางอนามัย ยาคุมกำเนิดรายเดือน ฉีดยาคุม ฝังยาคุม หากจะมีเพศสัมพันธ์ครั้งต่อไปค่ะ